
KIAL SAT MERITAS NIAN SUBTENON 


Preskaŭ jam du jarojn mi intencis 
verki artikolon por «S-ulo », sed 
saman tempon ĉi tiu intenco restis 
nura intenco. Pro kio mi ne efektivigis 
mian deziron, vi demandos ? Nu, 
simple pro la fakto, ke mi atendadis 
samtendencan verkaĵon, kia la mia, 
sed fluinta el plumo de pli lerta k 
kompetenta esperantisto ol mi. Ta- 
men, vane atendinte, finfine mi kap- 
tis la helpopretan skribilon, ordonan- 
te ĝin plenumi mian deziron. Pri 
kio temas ? Nu, pri sufiĉe delikata 
afero : pri SAT k ĝia organo 
« S-uIo ». 

« Ho, ve », vi ekĝemos, « malnova 
novaĵo ». Jes, vere : malnova novaĵo.. 
sed ankoraŭ aktuala k ne malpli 
solvenda. Sed mi ne tro tedu vin per 
ĉirkaŭvojoj k pasu rekte tra la 
pordo en la domon : Cu S A T meritas 
niajn subtenon, membrecon ? Cu 
ĝiaj organoj indas posedi nian aten- 
ton ? Respondon pri ĉi tiuj demand- 
oj donis la nederlandaj esperantistoj 
en sia jubilea kongreso. Tiu respondo 
certe ne estis dusenca. La du kritikin- 
toj, kiuj mallaŭdis «S-uIo-n, » laŭ 
nederlanda proverbo «revenis kun 
longa nazo » (t.e. ili grave fiaskis), 
k mi kredas, ke ili, havante almenaŭ 
ioman konscion pri la realo, estonte 
evitos tian nefruktodonan kritikon. 
Intencante kritiki ajnan aferon, tion 
oni faru argumentplene k ne per 
facile refuteblaj infanaĵoj, kiuj ja 
povas ridindigi la kritikanton, sed ne 
sukcesos konvinki seriozulojn. 

Por pruvi, ke « S-uIo » ne meritas 
nian atenton, oni ne insultu ĝin 
« pornografia » aŭ « rusi-malamika », 
ĉar tio ne estas argumento praviganta 
la opinion de Tkritikanto, sed pruvas, 
ke fakte oni ne havas argurnentojn k 
sekve la kritiko estas nur infanaĵo, 
pri kiu seriozaj esperantistoj ne mal- 
ŝparu tempon k atenton. La rnallaŭ- 
dintoj, kiuj ne ŝatas «S-uIo »-n, 
asertis (en la sarna kongreso), ke la 
plimulto el la FLE-a anaro ne legas 
ĝin. Kredeble ili mem ne legas 
« S-uIo’n ». Tiuokaze estas tute kom- 


preneble, ke ili ne povas trovi verajn 
argumentojn. 

Sed mi ne deviu k ripetu miajn 
demandojn : Cu SAT k «S-uIo » 
meritas niajn atenton k subtenon ? 
Ni klopodu kontentige respondi ĉi 
tiujn demandojn. En la unua kunsido 
de la FLE-a jubilea kongreso K-do 
Bartelmes tiom ĝuste diris : « Nur 
mondskale esperanto havas signifon 
por la laboristaro ĉi-planeda ». Tiuj 
ĉi vortoj estas la bazo, sur kiu 
ni finkonstruu nian tezon. NUR 
MONDSKALE ! ! Ŝed tutmonde 
praktiki esperanton eblas nur per 
tutmonda interkontakto. Tiun ĉi 
kontakton ni povas havigi al ni nur 
per tutmonda interkontaktilo. Tia 
interkontaktilo do povas esti ne 
partieca, sed... universale tutmonde- 
ca. Se ĝi reprezentus specialan ten- 
dencon, iun partiecon, ĝi estus ne 
tutmondeca, sed reprezentanto de iu 
partio, de iu tendenco. 

Ni nun revenu al la deirpunkto : 
SAT k «S-uIo ». Cu SAT estas 
special-tendenca organizo ? Ne, ĉar 
ĝi konsistas el frakcioj, reprezentant- 
aj samtiom da opinioj. Cia organiz- 
formo do evidente estas superpar- 
tieca, tutmondeca. Cu « S-ulo » havas 
specialan tendencon ? Superflua de- 
mando ! Tian ĝi ja ne povas havi, 
ĉar ĉiu frakcio el SAT-anoj rajtas 
konigi sian tendencan vidpunkton. 

« Ho », kriegos kritikulo, « vi era- 
ras, ĉar ofte K-do Petro fuŝatakis 
Rusion ». « Ha », larĝbuŝe protestas 
alia, «vi trompas, ĉar K-do Joĉjo 
kelkfoje malestime insultis la par- 
lamenton k K-do Miĥaelo centfoje 
primokis la pastraron ». 

Ekstaros ekscite kelkdeko da pro- 
testontoj. Nu, restu trankvilaj k 
konservu vian protestadon. Cu K-doj 
Petro, Joĉjo aŭ Miĥaelo estras super 
SAT k « S-uIo » ? Kial vi polemike 
ne refutu la asertojn de tiuj K-doj ? 
Vi ja rajtas fari tion. Vi ja estas SAT- 
ano. Ĝuste ĉar tiu organizo laŭ sia 
strukturo estas tutmonda, enhavan- 
ta ĉiajn tendencojn, vi havas bonan 


okazon konigi vian ideon k konvinki 
« la nigrajn ŝafojn ». Kial vi tion ne 
faras ? Car vi ne tiom lerte direktas 
vian plumon, ĉar vi ne tiom bone 
regas la lingvon ? aŭ pro manko de 
argumentoj ? En la unua kazo vi 
diligente ekzercu vin k lastkaze vi 
silentu k penu alkutimiĝi la fakton, 
ke, krom vi, nia organizo gastigas 
aliulojn, kiuj estas tiom impertinent- 
aj rajdi sur alia ĉevalo, ol la via. Vi 
kredas vin demokrato k per via demo- 
krateco vi deziras silentigi alies buŝon, 
kritikantan vian sanktan religion, 
vian erarpovan doktrinon. 

K-doj, vi rigardu ĉi tiun aferon 
iom pli profunde, iom pli serioze k 
ne tuj koleriĝu, aŭdinte alian opinion. 
Ekkonsciu la netakseblan valoron de 
organizo katenita al neniu aparta 
tendenco aŭ partio. En ĝi vi rajtas 
defendi vian opinion, en ĝi vi povas 
konverti « pekulojn ». En ĝi vi povas 
refuti aiies asertojn. Kompreneble ne 
per infanaĵoj, sed per... argumentoj. 
Ci tio estas la granda valoro de SAT. 
Ci tio estas la granda avantaĝo de 
« S-ulo ». En via partigazeto vi ne 
bezonas polemiki, ĉar la legantoj 
estas viaj sampartianoj. Via opinio 
nur nuance diferencas de tiu de la 
aliaj. Sed la SAT-anaro estas birdaro 
diverspluma. Kun tiu vi povas pole- 
miki. Al tiu vi propagandu viajn 
ideojn. Tiun vi konvertu. Ni bone 
konsciu pri tio. Vi ne diru : La 
enhavo de « S-uIo » ne plaĉas al mi. 
Sed, leginte malindan, trompan aŭ 
malveran artikolon, vi prenu vian 
plumon k per argumenloj vi refutu la 
malverajn asertojn. .Mokon k ridon 
vi ne atentu. Seriozulo ne mokas k 
ridas pri alies opinio, almenaŭ se 
ĝi... estas opinio. Nur infanaĵoj ridin- 
digas. 

^ieuivenhuizerif Hago, 


Aĉeiu la riĉenhavan Majnumeron de 

Sennaeleca Revno 

Prezo (le rkajero : 2,25 fr. fr. Jarabono : 
25.— fr. fr. 16 paĝoj. Riĉe ilustrita. 

SENNACIULO 


XVI-a KONGRESO 
DE S.A.T. 

en MANĈESTRO (Britio) 

2-7. aŭgusto 1936. 

Adreso de la OKK, 16, Lily Street, 
Manchester 8 (Britio). 

6-a Komuniko. 

Loĝado. Car ni ne povos provizi al 
ĉiu kongresano senpagan privatan 
loĝejon, K-doj, kiuj povas pagi, 
bonvolu noti tion sur la aliĝilo. Oni 
ne timu, ke la kosto ĉi tie estas alta ; 
eĉ ĝi estas malpli alta ol la kosto 
londona. Oni povas tranokti en pen- 
siono dum semajno por nur 7 ŝi ling- 
oj. Laŭvole gastoj aŭ aĉetas la pro- 
pran manĝaĵon k petas la dorhestri- 
non ĝin kuiri, aŭ pli simple manĝas en 
kafejo en la urbo. 

Manĝado. Matenmanĝo kostas de 
9 pencoj ĝis 1 ŝil. 6 pencoj ; ĉef- 
manĝo kostas de 1 ŝil. 3 pencoj ĝis 
2 ŝilingoj ; k vespermanĝo de 1 ŝilingo 
ĝis 2 ŝilingoj. Trinkmono ne estas 
deviga, sed kutime oni lasas du 
pencojn sub la telero, kie la manĝ- 
kosto superas ŝilingon. Ekzistas plur- 
aj, sed ne multaj, vegetaraj kafejoj, 
k ankaŭ ni intencas starigi bufedon 
en la Kongres-Halo, kie K-doj povos 
aĉeti simplajn manĝojn (inkluzive 
vegetaraj) je pli malalta prezo. 

Pri unu afero ni volas averti. La 
biero en Anglio estas multe pli fort- 
grada ol alilande; zorgu, ke vi ne 
ebriiĝu ! 

Viziloj. La industrio, kiu famigis 
.Manĉestron tra la tuta mondo — la 
katunfabrikado — certe havos gran- 
dan intereson por la vizitantoj k ni 
aranĝis, ke parto da kongresanoj 
vizitu unu el la plej grandaj fabrikoj 
de la distrikto. .A1 ĉi tiu konstruo 
liveriĝas la kruda kotono rekte de la 
arbustoj en Ameriko k Egiptio, k 
post kombado, ŝpinado k teksado 
estas finfine forsendata, en la formo 
de ŝtofo, al tiaj inalproksimaj lokoj 
kiel ĉinio k Hindio. 

Alia parto vizitos karbminejon, 
kie K-doj mem povos vidi la strang- 
ajn k mizerajn kondiĉojn, pro kiuj 
suferas tiom multe da laboristoj 
Lankaŝiraj. Pliajn vizitojn ni anko- 
raŭ aranĝos. 

Subleno. La Kongreso ricevos la 
subtenon de la Manĉestra Metia 
Konsilantaro {Mancbesler Trades 
Council), k ĝiaj reprezentantoj bon- 
venigos la S.AT-anaron de sur la 
estrado de la Halo. Nia propaganda- 
do por la movado pli efikos, se ni 
povos montri al la lokaj laboristoj 
multegon da anoj el multego da 
landoj. Do ni petas denove — ŝparu 
la monon, penegu ĉeesti, k SENPRO- 
KRASTE ALIĜU. 


3-a Listo de aliĝintoj. 

38. K-dinp M. v. Essen, Hornluiizen, Neder- 
lando; 39. K-do M. Leblanc, St. Quentin, Fran- 
cio; 40. K-dino .M. Bowden, .Mancliester; 

41. K-do \V. Smitli, Nelson, Anglio; 42. S. 
Pugmire, Liverpool, Anglio; 43. R. Figuls, 
Barcelona, Hispanio; 44. J. Figueras, San 
Esteban de Bas, Hisp. 45-46. G-doj Veen, 
Amsterdam; 47. X. Aŭstrio; 48. K-do M. 
Rosner, Dublin, Irlando; 49. D. Fernandez, 
Bilbao, Hisp.; 50. X. Germanio; 51. K-do P. 
Thorsen, Hillerod, Danio; 52. J. Baron, Dar- 
wen, .Anglio ; 53. W'. Prent, Amsterdam. 

La sekretario de Pmanĉestra filio de BEA 
sciigis nin, ke dum majo aperos esperanta kata- 
logo pri la libroj haveblaj ĉe ia Centra Konsulta 
Biblioteko Civita en Manĉestro. Kongresontoj, 
kiuj dezirus unu ekzempleron, povos ricevi ĝin 
senpage, skribante al : S-ro C. Naivellf Centrai 
Library, Manchesler, Britio. 

Propono n-o 1. 

La Kongreso elektu komisionon el 
ses diverslandaj K-doj, por kolekti 
k redakti la regulojn pri gvidado k 
konduto ĉe kunvenoj. La rezulto de 
la komisiona laboro fariĝu la gvidilo 
por la prezidantaro dum estontaj 
kongresaj kunsidoj. 

J. Sulski (4304). 


CE LA LABORISTAJ 
ESPERANTO-ASOCIOJ 

Jubilea Kongreso de la Federacio de 
Lab. Esperantistoj (Nederlando) en Hago 

(11./13.4.36). 

Tiu ĉi grandioza manifestacio oka- 
zis en Hago, la sama urbo, kie antaŭ 
25 jaroj areto da K-doj fondis la 
organizon. Du el la pioniroj-fondintoj 
povis persone partopreni tiun ĉi 
jubilean kongreson (K-doj K. II. 
Meijer k L. Bruin) k direkti 
kelkajn salutparolojn al la kongres- 
anaro, kiu konsistis el 1.340 Gekama- 
radoj, anoj de la Federacio (t. e. 
triono de la tuta membraro). 118 
sekcioj sendis mandatitajn reprez- 
entantojn. La sabaton (11.4) oka- 
zintan festvesperon ĉeestis pli ol 
1.700 personoj ; en tiu vespero i.a. 
infangrupo aŭdigis esp-lingvajn kant- 
ojn k teatraĵetojn. Roterclamanoj 
amuzis la K-dojn per satira teatraĵo, 
prezentanta malglatan esp.-kongre- 
san kunsidon tre ĝenatan de fuŝuloj. 

La Roterdamanoj donacis al la 
estraro okaze de IMubileo belegan 
standardon arte broditan. 

En tri laborkunsidoj tre discipline 
vitizitaj de la anaro, oni pridebatis 
la raportojn de Testraro, la buĝeton 
k la diversajn proponojn, post kio 
la estraro estis aklame k unuanime 
reelektita. Plimalaltigo de la kotizo 
estis malakceptata per 2213 voĉoj 
kontraŭ 1172 (k 65 sindetenoj). Estis 
akceptate (kontraŭ 478 voĉoj) pagi 
al la kongresdelegitoj la restadkost- 
ojn helpe de ekstra kotizeto pagenda 
en la monatoj antaŭirantaj la kon- 
greson. Oni 'longe debatis pri la 


infankursoj k ilia organizado k elektis 
tiurilate komisionon el kompetentul- 

En siaj salutparoloj la prezidanto 
de FLE (K-do Faulhaber) k la re- 
prezentanto de rPlenumkomitato de 
SAT (K-do Barlelmes) substrekis la 
bonajn rilatojn inter ambaŭ organiz- 
oj, la landa k la tutmonda. 

Post debato tre honoriga por SAT 
.k ĝia organo, la kongreso per 3.401 
voĉoj kontraŭ nur 49 voĉoj rekonfir- 
mis sian sintenon en rilatoj al SAT : 
konservi plej firman kontakton kun 
nia asocio k pluigi la abonon al 
« Sennaciulo » por ĉiuj federacianoj. 
Same oni rekonfirmis la Apeldornan 
' rezolucion, nome ke IPE-anoj k 
ISE-anoj ne povas esti membroj de 
la Federacio. 

Speciala kunveno de SAT-anoj 
okazis lundon matene (13.4.); ĉeestis 
ĝin ĉ. 80 Gek-doj. Oni ĉefe traktis 
pri perantlaboro k organizado de 
1’varblaboro por SAT. La ĉefperanto 
por Nederlando, K-do Bas Vels, i 
faris koncizan raporton pri sia laboro 
k estis unuanime reelektita por sia 
funkcio. 

La venonta fed. kongreso okazos 
en Gento (Belgio). 

Kongreso de F.E.O.^ en Havro (Le 
Havre) (11./13.4.1936). 

Ĉeestis proksimume 75 Gek-doj; 
estis reprezentitaj Parizo, Havro, 
Ljono, Marsejlo, Angers, Tours, Cho- 
let, Fabregues, Fĉcamp, Montargis, 
Malakoff, St.-Denis (pariza regiono), 
St-Etienne k.a.; krome ĉeestis kelk- 
aj izoluloj. Prezidis la kunsidojn 
K-doj Guillaume k Meger. Oni pri- 
traktis en la unua kunsido la deman- 
don pri unueco de Plab. esp. movado 
en Frartcio. Estis akceptita de 12 
grupoj (325 voĉoj) kontraŭ 2 grupoj 
(35 voĉoj) rezolucio de TAnĵera gru- 
po, kiu por nova unueca organizo 
postulas kiel statutan bazon 1) la 
sendependecon de Tlab. esp. movado 
de la neŭtrala movado, laŭ la devizo 
« For la Neŭtralismon », 2) deklaron 
ne okupi sin pri propradire politika 
laboro (tasko de partioj, sindikatoj 
kc). Ĝia ekskluziva tasko estu pro- 
pagando k instruado de esp-o en 
lab. rondoj. K-do Pdris defendis 
vane apartajn proponojn de TMala- 
kofa grupo rilate la strukturon k 
sintenon de Tnova unueca federacio. 
Sola li estis ankaŭ por pledi, ke la 
nova FEO okupu sin pri esperant- 
lingva informservo (kio estas serva 
tasko de SAT, sed ne de LEA ! — 
aŭ pli bone, de la Frakcioj). Okazis 
telegram-interŝanĝo kun la sam-tem- 
pe en Orleano okazanta FEP-kongre- 
so. Rezulte estis elektata 6-membra 


* Fĉdĉration Espĉrantiste Ouvriire. 

komisiono por la intertraktoj pri 
unueco, kiuj devos okazi en Parizo. 

La kongreso pridebatis en dua 
kunsido la raportojn de Testraro k 
akceptis ilin preskaŭ unuanime^. La 
federacia sekretario estas reelektita 
(K-do Lafon) ; sekve la sidejo de 
rFederacio restas Parizo. La Federa- 
cio havis fine de 1935 779 anojn (en 
la antaŭa jaro 765). Kvin grupoj 
malaperis, ses novaj stariĝis. 

Oni deziresprimis por okazigo de 
fvenontjara kongreso en Lille. 

La Havra grupo (entenanta nun 
70 membrojn) tre bone organizis la 
kongreson. Post la laboro okazis 
vizito al la haveno k al la ŝipego « lle 
de France ». 

3-a Jarkonferenco de SAT en Brilio 
okazis, samdate kiel la antaŭe cititaj 
kongresoj, en Manĉestro] ĝin parto- 
prenis 29 K-doj (26 membroj, tri 
gastoj) el 11 urboj. La raportoj de 
la sekretario, de 1’kasisto, librejisto, 
de fredaktoro de « Lab. Esperantisto» 
k de Tgvidantino de koresponda kurso 
estis unuanime aprobataj. La libro- 
servo donis financan profiton. La 
inembrostato estas 83. La kores- 
pond-kurso bone progresas (kursan- 
oj en 14 lokoj). K-doj Boberls k 
Bosenbloorn (Manĉestro) faris propa- 
gandvizitojn al pluraj grupoj. K-doj 
el Leeds, Preston k Liverpulo povis 
raporti pri kontentiga stato de 1’tieaj 
SATEB-grupoj. K-do Sugar, sekre- 
tario de 1’O.K.K., instigis al forto- 
streĉo por sukcesigo de TSAT-kon- 
greso, post raporteto pri la jam 
farita laboro. Jena propono estis 
unuanime aprobita (krom unu sin- 
deteno) : 

« La 3-a Jarkonferenco de SATEB, 
priesplorinte la aktualajn k pasintajn 
kaŭzojn de la skismo ĉe SAT, plene 
subtenas la nunan sintenon de la 
Plenumkomitato de SAT. » 


Konsekvenca kontranmilitisto 

La kornandanto-flugisto de TK.L. 
M. (reĝa aernavigad-asocio) A. Viruli, 
rezerva leŭtenanto-flugisto de la ne- 
derlanda milit-aernavigado, skribis 
la 22-an de aprilo 1936 leteron al 
rninistro Kolejn (Colijnj^eri kiu li 
deklaras, ke li rifuzos militservon, 
kiam li estos alvokata por tio. 

Jam en oktobro 1935 li skribis en 
artikolo en la « Verda Amsterdama- 
no », kiun oni devigis lin retiri : 
« Se ies profesio estas gardi en iafoje 
malfacilaj cirkonstancoj la vivon de 
vojaĝantoj ĉiunaciaj, k se oni en 
multaj bataloj k en la bonaj horoj 
poste klare ekkonsciis, kioin alt- 
valora estas la vivo, k kiom indas 

* Nur 7 voĉoj el la Malakofa grupo solidariĝis 
kun K-do Pftris: 7 sin detenis. 


savi ĝin, kiom tute freneza montriĝas 
do ĉiu politiko, kiu volus, de malan- 
taŭ elpensita limeto, detrui homan 
vivon pogrande, por atingi ian celon.» 

Kaj : « Mem mi estas nederlan- 
dano, k mi ŝatus resti tia, sed same 
bone kiel mi preferas iri per du 
kruroj en Londono ol per unu en 
Amsterdamo, same bone ini fariĝos 
morgaŭ brito aŭ belgo, se mi povos 
savi per tio nederlandajn, belgajn aŭ 
britajn homajn vivojn. .Mia patrio 
estas pli kara al mi ol kia ajn lando 
— sed la vivon de mia filo aŭ de 
kies ajn filo en Sudhamtono (Anglio), 
Lieĝo (Belgio) aŭ Oberamergavo 
(Germanio) mi tute ne volus riski 
por tio. » 

Komunikis 17.981. 


Tra la Esperanta Gazetaro 

La evoliio de Vvesiaro k modo, 

Sub tiu titolo ni trovis en « Scienca Gazeto » 
(nockford, Usono) intcresan artikolserion. Ni 
citas el ĝi nur jenan pensigan paragrafon : 

« ... Cu vere ili (la virinoj) estas sklavinoj de la 
modo ? Cu la virinoj vere sekvas ĉion, kion 
ordonas la kajiricoj de la modfaranloj ? A/i 
kuraĝas diri, ke ne l Ne la virinoj estas la 
sklavinoj, sed la viroj eslas la veraj sklavoj de 
la tirano MODO. Inter deko da virinoj oni 
vidas dekon da diversaj vestajoj. Ciu el la dek 
virinoj volas esprimi sian individuecon per sia 
vestajo. Sed inter deko da viroj oni vidas nur 
unu kostumon. Fakte, se ili estus senkapigitaj, 
oni ne povus distingi unu de la alia... Kompre- 
neble ni ne parolas pri naciaj aŭ regionaj 
kostumoj, sed nur pri la universala jiariza 
eŭropo-amerika modo. » 

Senarlajoj en priarla revuo. 

En « Literatura .Mondo » (marto-aprilo) oni 
trovas sur unu j)aĝo (36) tre belan poemon de 
Th. Gotje (Gautier) pri « La arto », esperantigi- 
tan de Kalocsay. « r’or pasas ĉio. Staras nur 
art’ eterne plu. Urb’ falas : transvivas ĝin 
statu’. » Ktp... Sed vid-al-vide, sur la sekvanta 
paĝo (37) teruras nln abornena senartaĵo : 
portreto (kredeble sirnbola !) de laborista 
knabino, tiel fuŝe pentrita (ĉu intence, ĉu pro 
nekapablo ?), ke ĉlu laborista junulino v^idante 
tion, k kaptite de naŭzo, devus ekprotesti al la 
« artisto », kies nonio estas Jen6 Barcsag. 

■ Svenska Arb. Esperantisten » (aprilo) enha- 
vas interesan artikolon de K-dino L. Karlsson 
pri nia rnoralo. ŝi malkaŝas la hipokriton de 
l’bui*ĝa socio rilate moralecoii, en la seksa 
kunvivo, en la familio, en la subpremo al la 
virino. Si montras ankaŭ la respondecon de 
reklezio en tiu falskompreno pri moralo. Si 
konkludas kuraĝe k konvinke : « La burĝa 
moralo, interne putra kiel la tuta kapitalista 
socisistemo, neniel taŭgas al sanaj progresemaj 
klasbatalantoj. Nia tasko estas tial substitui 
ĝin per moralo, kiu baziĝas sur profunda ver- 
amo en ĉiuj niaj agoj, do per moralo kiu 
povas sin pravigi antaŭ la propra konscienco. » 


Jus aperis ĉe SAT: 

Frateco en la Vivpraktiko 

liroŝuro jilena de ideoj k sugestoj de 
Henriela Holand-Hotst 
Tradukis el la nederl. K-dino Buis. 
28 paĝoj. Prezo: 1.50 fr. fr. 


Hispana Letero 

En Hispanio, de kiam venkis la 
inaldekstraj partioj, la riĉuloj for- 
kuras el la lando kiel ratoj, portante 
kun si la monon. Pro tio la regantoj 
devis malfaciligi la mon-eksporlon, 
k tia «cenzuro » atingis ankaŭ la 
privatan korespondadon al ekster- 
lando. Ciu, kiu volas registrigi leteron 
al eksterlando, devas porti ĝin mal- 
fermite antaŭ la poŝtoficiston, kiu 
lasta kontrolas, ĉu la letero enhavas 
monon. 

Rilate la malhelpon al forkurado 
de 1’riĉuloj el la lando, mi komuniku 
al vi jenan fakton : Ce la provinca 
registarejo en Pontevedra (kie mi 
loĝas) oni bezonis atendi 8 tagojn 
por sukcesi akiri pasporton por Por- 
tugalio aŭ Francio. Kompreneble tiu 
malfaciligo celis la monposedantajn 
forkurulojn, sed en sia efiko ĝenis 
ĉiujn. 

F^ri la pastra laboro jeno : Kiam 
estis okazonta la voĉdonado, la pastr- 
oj k kelkaj katolikaj kuracistoj tage 
k nokte kuris de loko al loko, serĉante 
kapti ge-voĉdonontojn por sia afero. 
Tiuj viraĉoj kompreneble prefere vi- 
zitadis domojn, en kiuj loĝas virinoj 
aŭ timemaj viroj, kiujn ili minacis 
per la infero k ankaŭ per la komu- 
nismo. lli diris : « Se ni perdas, tiam 
tuj venos la komunismo k vi restos 
sen bovinoj, sen kampoj, sen doino, 
ktp. Nenio restos al vi; en tiu okazo 
Hispanio estos dua Rusio. » Tainen. 
la voĉdon-tagon ili malaperis, k mi 
mem konas pastron, kiu devis kuri 
kiel vulpo tra la arbaro por rapide 
atingi sian loĝejon. Mi pensas, kenun 
tiuj uloj estas konvinkitaj, ke kelkio 
ŝanĝiĝis k ioin post iom ankoraŭ 
pli inulte ŝanĝiĝos. 

Kion mi rakontis. okazis sur la 
kamparo. 

19 514. 


Clu SAT-ano rlcevas ĉiujare kontraŭ rela- 
tive malgranda sumomembro-atestilon, Jarllbron 
k dekdu n-o]n de la oticiala organo. Duobll- 
gante slan elspezon, li ricevas krome diumonate 
belan 16-paĝan llustritan Revuon. La mem- 
breco rajtlgas al partopreno en la asocla vlvo 
k utiligo de 1’ serva aparato, kontentlganta liajn 
esperantistajn bezonojn. 


I.A HOI.ANDA KAHAVANO al la SAT- 
Kongreso nombras jam 37 parloprenontojn. 
Inter ili cstas keikaj, kiuj nur provizore anoncis 
sin, iiar ili ne estas certaj pri sia libertempo. 
Entute estos 42 sidlokoj. Kiu ankoraŭ deziras 
kuniri, sendu baldaŭ sciigon al K-do C. ./. 
Veenendaal, WEST-GRAFTDIJK, Nederlando. 


TBKIMIKO 

Elektroleknikislo deziras korespondi 
kun interesiĝantoj en kiu ajn lando, pri 
tekniko k matematiko, kun la celo apliki 
la tiurilatajn tcrminojn. 

Respondo certa. 

Adreso : A. van Scheepen^ de Sillestraat 
274, Hago, Nederlando. 

MMisfsuicĵtP 


Homamo, 


Pri la milito en Etioplo skribis K-dino 
15408 kelkajn malbonhumorajojn pri la penadoj 
k oferoj de la kuracistoj k flegistoj. Mi opinias, ke 
di nek estas prava nek justa. 

Se ni pripensus, kia estas ilia rolo en la mi- 
fitoj, eĈ ni dankos ilian homan laboregon. Ne 
nur la flegado de la vunditoj, moderigante ilian 
dolorojn k resanigante la militviktimojn (la 
plejmulto el ili batalas ja konlraŭvole aŭ sen- 
konscie) estas la tasko de la sanlaboristoj, sed 
ankaŭ k ĉefe, eviti al la homaro la pestajn 
terurajojn. E1 la militoj naskiĝis ĉiam la epi- 
demioj, des pli teruraj, ju pli malsuflĉajk mal- 
bonaj estis la sanigaj servoj. Ni devas rimarki, 
ke en duonsovaĝa lando, kiel Etiopio, tiuj 
servoj preskaŭ ne estas, k pro tio aliaj pli 
civilizitaj landoj sendis tien ambulancon por 
plenigi tiun mankon. Kiam Italio detruigadis 
tiujn ambulancojn k mortigis la sanlaboristojn, 
ĝi ne nur atakis la etiopianojn, sed ankaŭ la 
tutan homaron. 

Ni ne devas kulpigi la kuracistojn k geflegist- 
ojn pro la milito. Ili ne estas mortigilfabrikistoj 
k ne havas profltojn el la hombuĉado. Ni ne 
devas lasi nin regi nur de la cerbo, sed ankaŭ 
de la koro. Kun bedaŭro mi konstatas, ke el la 
homoj unuj lasas sin regi de la cerbo, aliaj de 
la koro k aliaj ankoraŭ de la stomako. Kaj K-dino 
15408, kiun mi salutas, devas demandi kuracist- 
on, ĉar Si eble estas hepatmalsana. 1004. 


^ Ni liveras al vi por nur 2.— fr. frankoj 
afrankite la libron ; 

EKZ1L.O 

de Aleksi Rzevvski 
Tradukis Kaz. Domoslawski. 

8 paĝoj. SA T-Paris, 


Frakcia Vivo 

Komuniko de la Socialista Frakcio 

Pro eksiĝo de K-do PAris, la internacia sekre- 
tariejo transloĝiĝis al Amsterdamo (K-do 
W. F. Kruilf Curagaostr. 124,1). 

Dum la kongreso de la nederlanda LEA 
okazis frakcia kunsido, en kiu oni decidis Sanĝi la 
frakcian strukturon. La frakcio ne plu konsistos 
el la socialistaj membroj de SAT k la LEA-oj, 
sed el t.n. konflduloj. 

Apud ĉiu sekcio de la Iia Internacio funkciu 
konfldulo, kiu, agnoskita kiel tia de la koncerna 
partio, prizorgu la specialajn servojn poresper- 
antajn k prresperantajn en la partio k krome 
estu peranto inter partio k la konccrna LEA. La 
landa konfldulo havigu al si la kunlaboron de 
regionaj k grandurbaj konflduloj, kiuj siavice 
prizorgas respektive la regionajn aŭ urbajn 
servojn. Plie la landa konfldulo havu regulan 
kontakton kun la internacla estraro. 

Opiniante, ke tiuj ĉi simpligo k faciligo de la 
frakciaj laboroj trovos la aprobon de niaj social- 
istaj K-doj, mi petas, ke bonvolaj K-doj jam 
anoncu sin por povi komenci la organizadon. 
Krom la K-doj el la demokrataj landoj, mi 
ankaŭ petas anoncon de K-doj, kiuj povos 
funkcii, kiel perantoj inter la internacia sekre- 
tariejo k la elmigrintaj estraroj de la ekzilitaj 
partioj el Germanio, Aŭstrio, Italio k Busio. 

Specialan atenton mi petas por la frakcia 
kunsido en Manĉestro. Kiom eble oni donu 
mandaton al K-doj vizitontaj la SAT-kongreson 
en Anglio, por priparoli la pli detalajn inform- 
ojn pri nia propono en supre nomita kunsido. 
Pluaj komunikoj pri la aranĝoj de Tkonfldularo, 
la tagordo por la manĉestra kunsido k la projekti- 
taj laboroj, sekvos en la venontaj n-oj. 

Int. Sekr. W. F. Kruil. 


Komuniko de PAnarkista Frakcio 

Kelkaj SAT-anoj el Barcelono prilraklis la 
revivigon de^ TAnarkista Frakcio de nia kara 
organizo. Tial ni, eksciinte, ke en SAT ne 
ekzistis plu sekretariejo de TFrakcio, prenis sur 
nin la rajton organizi ĝin k mi estis elektata 
sekretario. Post apero de Tadreso en la Jarlibro 
mi ricevis kelkajn aprobleterojn de anarkistaj 
SAT-anoj, kiuj petis sciigojn pri farotajoj de 
FFrakcio. La K-doj eksciu, ke baldaŭ mi 
dissendos cirkuleron al la informpetintoj kun 
suflĉaj klarigoj k aliaj interesaj aferoj. ĉiuj notu 
mian adresŝanĝon 1 

Josĉ Garcia, Castillejos, 389, pral. 1-a, 
Barcelono, Ilispanio. 


En nia 3Mauaeta 

(Kroniko) 

Finlando. En februaro ĉi-jara oni fondis en 
Helsinki novan Lab. Esp. Klubon, kiu tre forte 
startas. Ci aranĝis i.a. komencan kurson kun 50 
partoprenantoj. Klubanoj estas 75. Prezidanto, 
K-do J. Lindholm, adr. : Kankurinkatu 8, B. 8, 
Helsinki. Car en la lando lab. esp. movado jam 
multajn jarojn tute dormis (adreso de FLEA en 
la Jarlibro estas erara I), la fondiĝo fakte signi- 
fas, ke oni povas atendi revigliĝon ankaŭ de F 
dormanta Finlanda LEA. 

N. K. 

PoRTUGALio. Lisbono. La SAT-rondo kun- 
venis regule ĉiumonate en diversaj kvartaloj; 
la kunvenojn ĉeestis preskaŭ ĉiuj anoj. Dum 
lasta trimonato estis decidita k plenumita 
subten-aliĝo al nia XVI-a kongreso. Propagand- 
cele ni havigis glumarkojn k aflŝojn, kiujn ni 
uzis ĉe Lisbona esp. sidejo k alie. Niaj K-doj 
diligente agitadis por nia asocio, sukcesante 
anigi kelkajn novulojn (la sukceso ne estas pli 


NETAŬGA DISKUTO- 

PRI TAŬGA LINGVO 

A1 iu K-do, kiu sekvas kurson por 
la germana lingvo, mi proponis, ke 
li lernu esperanton. Li maiakceptis 
la proponon, komencante vervan pa- 
roladon kontraŭ esperanto. La enhavo 
konsistis el kelkaj argumentoj, miks- 
itaj kun multaj asertoj pri la utopieco 
de lingvo universala. Kvazaŭ torento 
la paroloj fluis el lia buŝo, k kiam li 
finis, en mia konscio svarmis konfuza 
amaso da aŭditaĵoj. 

Hespondante, mi agis laŭ tiu sama 
procedo k refutis unue tiujn parol- 
ojn, kiuj plej freŝe prezentiĝis en mia 
konscio. Fragmentoj el liaj ceteraj 
paroloj sinsekve revenis en mian 
rnemoron k influis la disvolviĝon de 
mia respondo. Ankaŭ ties enhavo 
prezentis sekve konfuzan mozaikon 
el plej senorda aro da refutoj. Kaj 
tial mi supozas, ke mia parolado 
kaŭzis en lia kapo staton tiel ĥaosan, 
kiel lia en mia kapo. Tamen ankaŭ 
al li tio ne malhelpis la kunmeton 
de nova liavica respondo multvorta 
kun sama eflko k sekvata de kelkfoja 
ripeto de la tuta diskuta procedo. 
E1 tia diskutado venas venkinto 
nature la homo, kies kapablo fari 
arapleksan iniksaĵon el argumentoj k 


ŝajnargumentoj, estas supera. Hon- 
tante mi devas konfesi, ke en ĉi tiu 
okazo, tiu'homo estis... mi. 

Kiam mi poste repensis pri la 
interparolo, mi sentis malkontenton 
pri ĝia rezulto, k mi decidis zorgi en 
venontaj okazoj por diskutprocedo 
pli fruktodona. A1 konfuza atako, 
kian mi supre menciis, mi povos 
respondi ekzemple : — Nu, K-do, vi 
evidente atentis pri la principo, ke 
« kontraŭul’ konfuzita jam estas cluo- 
ne venkita ». Vi superŝarĝis mian 
memoron per nedistingebla amaso da 
asertoj, en kiu eble troviĝas ankaŭ 
kelkaj argumentoj. Mi proponas, ke 
ni kune ekzamenu vian paroladon, 
distingante la argumentojn de la 
asertoj. Por ebligi tion, vi ripetu 
ĉiun argumenton aŭ aserton aparte, 
donante al mi okazon por, se eble, 
refuti ilin. Nur tiel nia diskutado 
povos konduki al inda rezulto. Ima- 
gu, K-do, ke por respondi al vi, 
ankaŭ mi kolektus tian miksaĵon el 
kelkaĵ argumentoj kun multaj asertoj, 
ĉu vi opinias, ke tiel nia konflikto 
solviĝos ? Ja ne ! Tia interparolo ne 
meritas la nomon «diskuto », sed 
« babilado ». La lastan parolon havas 
k sekve pravas tiu, kiu estas plej 
babilema. 

Ŝajnas al mi, ke ĉiu bonvola K-do 
pri ĉi tio konsentos. Kaj tiu konsento 


formos la bazon por diskutado vere 
fekunda. 

Sed iuj el la legantoj eble rimarki- 
gos, ke eĉ en debataj kunvenoj oni 
ne aplikas tian diskutan sistemon. 
Cu do ankaŭ tie okazas nur babi- 
ladoj ? 

Efektive mi iam aŭdis « debatojn », 
kiuj tre similis la interparolon faritan 
de TK-do kun mi. Sed vera debato 
estas neniej komparebla kun hazarda 
diskuto. Ĝi plenumiĝas sub tute 
aliaj cirkonstancoj. Serioza debatonto 
antaŭe ordigas sian scion pri la 
temo k aŭskultante al sia kontraŭulo, 
li povas facile fari notojn, ĉar ankaŭ 
ties parolado estas orde aranĝita. 
Sed al diskuto, kiu ekokazas hazarde 
post renkontiĝo, la cirkonstancoj es- 
tas multe malpli favoraj. Ciu el la 
legantoj ja povos prezenti ĉi tion al 
si k superflua do estus kompara 
analizo. Prefere mi ekprovu rekons- 
trui la diskuton. Por la disvolvo mi 
observos la rimarkojn, kiujn mi 
supre faris. Uo post ĉiu argumento aŭ 
aserto, parolitaj de la K-do, mi tuj 
sekvigos mian respondon. 

Mi: Cu vi ankoraŭ vizitas la 
kurson por' la germana lingvo ? 

Li: Jes 1 Custe hodiaŭ, en la 
mateno, mi ĉeestis la dekan lecionon. 
Sed mi tute ne estas kontenta pri 
ĝi, ĉar mia instruisto tre malbone 
plenumis sian taskon. Li traktis la 

granda pro la mizeraj vivkondiĉoĵ de Tĉi tiea 
laboristaro). Barreiro, La 2-an de aprilo L.E.S. 
« Progresemaj Amikoj » aranĝis propagand- 
feston en la loka kinejo. ParoHs K-doj d-roj 
Doiningos Monteiro k Saradela d*01iveira pri 
«esp-o k la homa solidarsento ». Longe aplaŭdis 
ĉ. 1000 ĉeestantoj. K-do 1.004 propagand- 
paroladis la 13. IV. pri SAT k ĝiaj organoj. 

Svisio. La 7-a renkontiĝo de TSvisaj Lab. 
Esperantistoj en Ollen elmontris la malfacilajojn, 
kontraŭ kiuj devas lukti la sufiĉe malforta lab. 
esp. movado en Svisio. Eĉ en grandaj urboj la 
kurslaboro k grup-laboro ne estas multe sukcesa. 
La zorgo pri • La Semanto » (monata gazeto) 
Iransiris en aliajn manojn (redaktoro K-do 
Uetschli-Wattenwil; administr. K-dino Jeaniie 
Schmutz, Feldstr. 24, Allschwil). 


MCorcspon€iaei& 

(Simpla triUnla anonceto kostas 4.50 fr. fr.) 
Ceŭoslovakio 

K-do Josef Hruŝka, Kaplirova 1108, Budejovi- 
ce IIly volas koresp. kun okcid. K-doj (francaj, 
hispanaj k anglaj) pri poŝtmark-interŝanĝo, PI, 
ankaŭ pri lab. gimnastika movado. A1 ĉiuj mi 
respondos. 

Francio 

K-do A, Maziŝre, 94, avenue de Louyat, 
Limoges (H.-V.), 21-jara, dez. interŝ. PI, L, 
kun Gek-doj el ĉiuj landoj. 

Kanadio 

Viclor Man, 579 Logan Avenue, Toronto, 
dez. korespondantojn tutmondajn, kiuj iel 
inleresiĝas pri aviado. Respondo nepra. 

Nederlando 

23-jara junulo dez. regule koresp. kun Gek- 
doj el ĉiuj landoj. Adr. : H, Verhulslf Gruttostr. 
33, Haarlem, Certa resp. 


kazojn, sed tiele, ke mi komprenis 
aŭ almenaŭ lernis nenion. Preskaŭ 
du horojn li paroladis, klopodante 
klarigi ai ni la signifon de « kazo ». 
Sed vane, almenaŭ koncerne min, 
ĉar mi ankoraŭ ne scias ties signi- 
fon. 

Mi: ŝajne vi iom troigas. Paroli 
du horojn, nur pri la signifo de 
vorto, tio preskaŭ ne estas kredebla. 
Sed ĉiuokaze, pli utilan laboron li 
farus, se li instruus al vi kelkajn el 
la multaj reguloj, havantaj po anko- 
raŭ pli multaj esceptoj. Kaj eble 
ankaŭ tiu laboro ne estus tre utila, 
ĉar... kial propre vi lernas tiun 
lingvon ? 

Li: Kial mi lernas tiun lingvon ? 
Stranga demando ! Kun pli da rajto 
nii povus demandi : — kial vi ne 
lernas ĝin ? — Estas ja tre utile scii 
fremdan lingvon, precipe la germa- 
nan. La pasintan someron mi vizitis 
kun du amikoj diversajn lokojn en 
Germanio. Unu el la amikoj scipovis 
la germanan lingvon k mi konstatis, 
ke por tiu K-do la vojaĝo estis 
ankoraŭ multe pli interesa ol por ni. 
Pro sia lingvoscio li estis nia ĉefo 
k ni estis nur liaj sekvantoj, tute 
dependaj. Reveninte hejmen, mi tuj 
aklernis la germanan lingvon. 

Mi: Evidente vi do havas la in- 
tencon iam reviziti Germanion. Sed, 


K-do J, B, Pak, Talmastr. 54, Botierdam, 
deziras korespondi kun Ge-kamaradoj, ĉ. 1. 
Nepre respondos. 

Lab, Esp, Grupo aranĝos letervesperon la 
14-an de julio. Skribu multnombre al K-do 
J, Vogel, Langeleegte 57, Veendam, Resp. 
garantiata. 

3 K-doj dez. koresp. kun K-doj el ĉl. pri ĉ- 
temoj. Certa respondo. Interŝ. gaz., PI, ktp. 
Skribu al K-do C, \Vollhuis, Aegidiusstr. 16, 
Roiierdam, 

Esperanto-grupo dez. kor. kun Gek-doj ĈI. 
pri ĉt. Resp. gar. Adr. : P. FUlekes, v. d. Drift- 
str. 21, Vlaardingen, 

K-do J, M, Daams, Seringenstr. 6, Zwolle, 
serĉas korespondant(in)on en Usono. ĉiuspecaj 
temoj. Resp. gar. 

Amsierdamaj SAT-Anoj, atentu I Jaŭd-ves- 
pere, la 4-an de junio, okazos kunveno por la 
amsterd. SAT-anaro en la ejo Hudsonstr. 127 
(West). Urĝe necesas ĉies ĉeesto I Punktojn por 
la tagordo oni sendu al la urba perantino : 
H, Oudenhoven-Bishoff, Kanaalstr. 48, III, 
Amsterd, W, 

K-do Jacob de Lange, Zuideinde A 186, 
Oosizaan, dez. korespondi kun Gek-doj el ĉiuj 
landoj. Certa respondo. L aŭ PK. 

Pli ol 40 finstudintoj dez. kor. kun Gek-doj 
el ĉ. landoj pri ĉ.t. Resp. garantias K-do C, 
Prins, Sneeuwbalstr. 70, Amsierdam, 

JUGOSLAVIO 

Niaj gegrupanoj dez. koresp. L, PI, pri 
ĉ.t., kun Gek-doj el ĉl. Adreso : Esperanta 
Grupo, Piuj, 

SVEDIO 

Anoj de Orby Esperanto-Klubo deziras 
korespondadi. Leterojn k poŝtkartojn sendu al 
Signe Johansson, BjOrkebo, Brfittingstorp, Kin~ 
na. 


se vi estas tiel vojaĝema, vi eble 
poste deziros viziti ankaŭ aliajn 
landojn, ekzemple : Francion, An- 
glion, Danion, Svedion, ktp. Cu vi 
tiam eklernos ankaŭ ties lingvojn ? 

Li; Ho ne; tio tute ne estas 
necesa 1 La germanan oni parolas en 
tuta Centra Eŭropo k ankaŭ ekster 
tiu regiono oni ĝin trovas multe 
uzata. 

Mi: Ĉu vere ? Gis nun mi ne 
sciis tion ; k kvankam mi konas vin 
homo verama, tamen ĉi tiun aserton 
mi ne tuj povas kredi. Cetere nun mi 
rimarkas, ke la aserto estas ankaŭ 
ne tre pozitiva. Per la vorto « Centra 
Eŭropo » oni povas indiki vastan 
terenon, sed ankaŭ sufiĉe malvastan. 
Tamen la kunteksto supozigas alme- 
naŭ, ke vi ĝin uzis en la senco unua. 
Preskaŭ la samo estas direbla pri la 
«multuzateco de la lingvo ekster 
Centra Eŭropo. » 

Ni supozu, ke la germanan oni 
uzas efektive tiom, kiom vi diris — 
kio motivas tian disvastiĝon ? Cu tio, 
ke tiu lingvo havas eksterordinare 
bonajn kvalitojn ? Cu ĝi estas sim- 
pla, facile lernebla ? Tŭte ne ! EI la 
modernaj lingvoj la germana havas 
gramatikon plej komplikitan. Ankaŭ 
nacia supereco ne povis kaŭzi pre- 
cipan disvastiĝon. Tial do mi ne 
povas kredi, ke la germana lingvo ial 


Gek-doJ en k eksterlande 

La 18 an de junio 1936 Sekcio Roterdani Illa 
de F.L.E. feste rememoros sian 5-jaran ekziston. 
Okaze de tio, komitato i.a. intencas grandskale 
ekspozicii, k por montri al la vizitontoj la tut- 
mondan intereson je la 5-jara ekzisto de nia 
sekcio, ni instigas ĉiun leganton tiel en- kiei 
eksterlande, dum tiu monato sendi salutleteron 
al K-do W, Borsje, Multatulistraat 29, Rotter- 
dam (WEST), Holando. 


Aivoko al ĉiuĵ iab. esperantistoj 
en- k eksteriandaj I 

La 20-21. junio okazos en Gr0nwald ap. 
Gablonz a. N. Laborista Festo. La esperantistoj 
aranĝos ekspozicion pri korespondajoj, broŝuroj, 
libroj, gazetoj, fotoj k.a. propagandmaterialo. 
Por ke nia ekspozicio estu impona, kompare al 
la kelkmila atendata ĉeestontaro, k ĉar la grupo 
ne havas sufiĉe da ekspoz-materialo, ni petas 
ĉiujn sendi al ni, ĉu donace, ĉu prunte elmon- 
trotajojn. Helpu al ni konvinki indiferentulojn 
k montri la sukceson de fakta prol. esperantista 
solidaro. Cion adresu al : K-do Josef Bergmann, 
Reinowiiz 226, ap. Gablonz a.N,, ĉeĥoslovakio. 


ONI PETAS! 

Prilaborata estas biografio de Tpoeto-revolu- 
ciulo Erich Mŭhsam, kiu aperu plej malfrue 
okaze de lia tria mortotago, 1937. Ciuj Gek- 
doj estas petataj disponigi leterojn, bildojn, 
gazetartikolojn, plene aŭ prunte. Precipe oni 
serĉas la broŝurojn Askona k La ĉaso en Harden, 
k la polemikan teatrajon La liber-edziĝintoj, 
Adr. : Auguste Elzholz, Wurmsergasse 45-109, 
Wien XV (Aŭstrio). 

VOJAĜANTOJ 

Biciklantoj k piedirantoj, kiuj vojaĝos tra 
Danio, estas petataj viziti ankaŭ la klubon en 


troviĝas en pli favora situacio ol 
ekzemple la lingvoj angla k franca. 
Se necesus elekti preferindan el la 
lingvoj nomitaj, la angla pro siaj 
gramatiko relative simpla k multuza- 
teco konata verŝajne havus plej 
grandan ŝancon. Sed por interkom- 
preniĝi kun homoj el diversaj nacioj 
plej preferinda super ĉiuj estas ja tiu 
lingvo, kiu apartenas al nenia nacio 
k kies konstruo estas plejeble simpla 
k klara. Tiu lingvo estas esperanto, 
kies alpreno por uzado en internaciaj 
rilatoj signifas favoron ne al iu 
nacio aparte, sed al ĉiuj kune. Rilate 
logikecon, simplon k klaron, neiiiu el 
la naciaj lingvoj povas konkuri kun 

A • 

Aŭdinte la nomon de nia lingvo, la 
K-do kuntiris la brovojn k post mo- 
mento ekflame komencis sian senor- 
dan pledon kontraŭ tiu ĉi lingvo. Mi 
analizas : 

Aserio: Esperanto estas lingvo sen- 
viva, kia la latina. 

Kontesto: La sola motivo por juĝi 
lingvon senviva konsistas en la ne- 
uzateco. Lingvo uzata vivas, lingvo 
neuzata malvivas. Sekve ankaŭ la 
latina ne estas tute senviva, ĉar oni 
ĝin uzas almenaŭ en medicino. Ci 
do fariĝis lingvo sole faka. Sed 
esperanton oni uzas en la ĝenerala 
vivo. Tial ĝi estas tiel viva kiel iu 
ajn el la modernaj naciaj lingvoj. 

SENNACrULO 




Ikasi, por resti kefkajn tagojn en tiu vilaĝo 
situita 25 km. okcidenie de Silkebor§, Skribu al: 
r/i. Jorgensen, Bredgade 8, Ikasi, Danio. 


internaeia Ungvonormigo en ta lekniko (speeiale 

eteklrolekniko). 

Tiu grava faka verko germanlingva (kun 
esperanta resumajo) de K. VVŭster, 431 paĝoj 
k 4 tabeloj, tole bindita, estas havebla por la 
duona prezo, t.e. por 60 fr. frankoj, afrankiie, 
ĉe SAT (nur unu ekz>o 1). Interesiĝantoj, atentu 
pri tiu unufoja o/erlo 1 


MEMORNOTO 

PRIESPEH. ARTIK. K NOTOJN BNilAVlS : Signo - 

len, Stokh., 9., 16., 23., 30.4.; Le Travail, 
Verviers, 3., 24.3.; De Nive Fakkel, Amsterd., 
24.4.; La Femme Socialisle, Paris, majo. 

Pri SAT enpresis : Le Travail, Verviers, 
3., 16.3., 11.4. (S-uIo anonctekstoj). 

F*ri la Kongreso : Labours Northern Voiee, 
apr.; Ourselves, aprilo. 


NIA POŜTO 

16 285. — t Saturno » verŝajne en junia SR. 
13 661. — « Integra homo » aperos en junia 

SR. 

17 177. — Ambaŭ sendajoj ric. k akceptitaj. 


POSTMARKOJ 

Kolektantoj de poŝtmarkoj deziras 
korespondi kun aliaj kolektantoj en la 
tuta mondo, por reciproke kompletigi 
siajn kolektojn. Respondo garantiata. 

Adreso : M. Foriuin, de Sillestraat 270, 
Ilago, Nederlando. 


KROL.OGO 

La I5-an de aprilo mortis en aĝo de 
70 jaroj unu el niaj plej sindonaj k 
fervoraj anoj 

K-do J.L. SLAVENBURG 

SAT-ano n-o 18.225. Inter ni espe- 
rantistoj li estis konata kiel onklo V^il- 
helmo. Li faris trc multan laboron por 
nia afero. Ne nur ni, sed la tuta esp. 
movado suferas gravan perdon. Flonoron 
al lia memoro ! 

La Apeldorna Sekcio de Nederlanda F.L.E. 

.Mortis la II-an dc junio 1935 

K-dlno A. BERGSTEDTel STROMSTADT 

(Svedio) 

SAT-ano n-o 17.761. 

Sindonema de longaj jaroj ai nia 
afero, ŝi meritas honoran memoron nian. 
La komunikon ni ricevis de ŝia kores- 
pondantino : K-dino H. A. Buis. 


POR ŜTOPl LA BREĈON 

Laŭ rekoinendo de la XV-a Kongreso ni 
alvokas ĉiujn Gek-dojn fari sian eblon por 
helpi definitive likvidi la ŝuldojn kreitajn en la 
antaŭaj jaroj, kiuj ne estas forigeblaj per la 
ordinara buĝeto de la Asocio. 


45. lisio. 


S.\T-Rondo, Zwolle . fr. fr. 50.— 

A. Rehman, Ascona . 5.— 

Ni kvitancas danke ! 


La Sat-Oficejo estas fermita de 24.V.-1.VI., 




Unika verko en la esperanta literaturo 
estas 

PLENA VORTARO DE ESPERANTO 

2-a revizita k kompletigita eldono. 

Ne-malhavenda por ĉiu praktikanta 
esperantisto. 

512 paĝoj dense kompostitaj. Form. 
14,5 X 20 cm. Prezo de Tplentole bindita 
libro : 60.— fr. -f rcgistrita afnmko. 
Escepta prezo por SAT-anoj : 54.— fr. 
afrankite. 

SAT, 67, avenue Gambetta, Paris 20. 






HEREZULO 

Daŭre diras tion, kio ne estas direbla 
en la SAT-organoj. Enhavo de la 6-a n-ro: 

GvldpunktoJ 

Nova publlka letero prl sennacllsmo 
(daŭrigo) 

PEK Laboro ” 

E1 k prl la ruĝa faŝlstejo 
Per-Pled-Ent-A 
MalfermaJ leteroj 
Ce la Internacllstoj 
Por nla Medlto — ktp. 

Herezulo estas nepre malrekomendinda 
al fanatikuloj, kies mensa ekvilibro 
povus ricevi tro fortan skuon per tia 
legajo; sed pripensemuloj alte ŝatas k 
ĝuas la enhavon de ĉi tiu kuraĝa, sendog- 
ma revueto. 

Abonprezo : 4 int. respond-kuponoj aŭ 
sumeto samvalora. Abonojn ricevas: 
ESPERANTO, P. K. 92, Nyon (Svisio). 




Argumenlo: Troviĝante en fremda 
lando k ne sciante la lingvon de la 
popolo, sed nur esperanton, oni estas 
dependa de unu, aŭ en plej bona 
okazo de kelkaj esperantistoj tie 
vivantaj. 

Respondo: Tio estas vera, sed mon- 
tras nur, ke multaj homoj ankoraŭ 
ne konscias pri la devo de ĉiu kultur- 
ita homo lerni esperanton. Ni laboru 
por veki en ili tiun konscion. 

Cetere ŝajnas al mi preferinde 
kompreni almenaŭ unu homon kie 
ajn, ol ĉiujn homojn en nur unu 
difinita lando. Krom tio oni ne 
forgesu, ke eĉ post multjara studado 
la uzo de fremda nacia lingvo anko- 
raŭ prezentas malfacilaĵojn. La kun- 
parolanto, kies gepatra lingvo ĝi 
estas, troviĝas, pro tio, en avantaĝa 
situacio. En esperanto oni ne trovas 
malfacilaĵojn, almenaŭ ne tiajn, kiuj 
ne apartenas al la esenco de lingvo 
kompleta. Kaj esperanton ĉiu homo 
povas scii tiom bone aŭ malbone, 
kiorn li mem deziras. 

Aserlo: Esperanto estas malriĉa 
lingvo, per kiu oni povas esprimi nur 
ŝablonajn diraĵojn. 

Respondo: Vi ne scias la lingvon, 
sekve vi ne rajtas juĝi pri ĝiaj kval- 
itoj. Kontraŭ viaj asertoj mi povus 
meti la miajn, ke esperanto estas 
male tre riĉa lingvo, kiu tute taŭgas 


por la esprimado de ĉiaj pensoj en 
la plej variaj formoj, ke ĉi tiun 
lingvon mi uzas pli facile k pli 
korekte ol mian patran lingvon, 
kvankam la patran mi lernadas de la 
jaro, kiam la lango ekbalbutis la 
unuajn vortojn, dum esperanton mi 
studas nur de tri jaroj. Sed hodiaŭ 
tiuj ĉi asertoj havas por vi nenian 
valoron ; nur lerninte esperanton vi 
povos konstati ilian ĝuston. 

Aserlo: La okupado pri esperanto 
englutas la energion de multaj laboris- 
toj,tieIke ili ne, aŭ ne plu, partopre- 
nas la aktivan batalon kontraŭ la 
kapitalismo. 

Respondo: Ĉiuj homoj, kiuj deziras 
anstataŭigi la kapitalismon per alia 
ekonomi-politika sistemo, konsentas, 
ke por atingi tiun celon estas necesa 
la unuiĝo de ĉiuj proletoj. Sed pro la 
diversaj naciaj lingvoj, la proletoj 
eĉ ne povas nur kompreni sin reci- 
proke ; kiel do unuiĝi ! ? Enkondu- 
kante neŭtralan simplan lingvon, 
kiun ĉiu naciano povas facile ek- 
posedi, la esperantistoj do faras 
laboron favoran al la interesoj de 
rproletoj k sekve malfavoran al 
tiuj de rkapitalismo ; per aliaj vortoj: 
ili aktive kontraŭbatalas la kapita- 
lismon. Vi komprenas sub « aktiva 
batalo » nur la laboron por iu politika 
partio, sindikato aŭ simila organizo 
revoluciaj, sed ĉu ne ankaŭ vi konsta- 


tis, ke la diversaj politikaj partioj (en 
Nederlando) malpli batalas' kontraŭ 
la kapitalismo ol unu kontraŭ la alia? 
Tial via laboro verŝajne estas eĉ 
malpli eĥka ol la laboro de tiuj 
politike pasiviĝintaj esperantistoj. 

Cetere vi eraras opiniante, ke espe- 
rantistoj ĝenerale sin tenas pasivaj 
rilate politikon. Se vi povus legi la 
raportojn pri la SAT-kongresoj, vi 
mem konstatus la eraron. Anstataŭ 
neglekti la politikon pro esperanto, 
iuj esperantistoj miaopinie eĉ iom 
malzorgas la korektan uzon de sia 
lingvo pro la tro fervora sinokupado 
pri politiko. Se aktiveco pri politikaj 
aferoj estas por vi sinonima kun 
partiemo, eĉ ankaŭ tiam vi ne havas 
kaŭzon por plendi pri esperanto, 
ĉar sufiĉe multaj esperantistoj portas 
tiun kvaliton (mi dirus preskaŭ : mal- 
graŭ esperanto). Tamen mi devas 
konfesi, ke ekzistas esperantista or- 
ganizo, nome SAT, kiu per sia statuto 
stariĝas super la partioj k kiu sekve 
iam eble havos membrojn ne plu 
partiemajn, ne plu naciisme influebl- 
ajn,^... sed mi rapidu aldoni, ke tiu 
organizo jam plurfoje suferis preskafl 
mortigajn atakojn fare de partie- 
muloj... 

19 428. 

' En Nederlando estas «socialistoj kiuj 
prelas miliii koniraŭ la iialaj barbaroj, i.e. la 
itala popolo. 













































